Integralno kolo

Integralno kolo ( – IC) jest mikronski uređaj koji se sastoji iz više spojenih tranzistora.

Integralno kolo sastoji se od:
 kućišta, koje je od plastike ili keramike;
 izvoda pomoću kojih se montira na štampanu ploču
 čipa u središtu integralnog kola, koji je s izvodima povezan najčešće veoma tankim zlatnim žicama.

Broj izvoda zavisi od tipa integralnog kola tj. od njegove funkcije i može se reći da je taj broj standardiziran za različite funkcije.

Za razliku od tranzistora, integralno kolo u sebi sadrži elektroničke sklopove sa različitim komponentama kao što su tranzistori, otpornici, kondenzatori i slično.

Postoji čitav spektar različitih integralnih kola koja obavljaju razne funkcije, neke od njih su:
 mikroprocesor
 memorija
 ROM
 pojačavač
 pulsni kodni modulator, koder/dekoder
 modem i slično.

Zbog velike integracije komponenti na malom prostoru često imaju problema s odavanjem toplote, pa ih je potrebno dodatno hladiti ventilatorima. To je danas redovan slučaj kod mikroprocesora.

Integralna kola predviđena za standardnu upotrebu imaju temperaturni obim rada od 0 do 55 stepeni Celzijevih, dok je za vojne potrebe taj opseg širi -15 do +70 stepeni Celzijevih.

 Također pogledajte 
 Računarsko inženjerstvo
 Elektrotehnika

Kategorija:Elektronika
Kategorija:Računarstvo
Kategorija:Američki izumi
Kategorija:Njemački izumi